Diari Oficial de la Generalitat Valenciana


Sumari del DOGV 9530, del 09-02-2023 (2023/1165)

RESOLUCIÓ de 2 de febrer de 2023, de la presidenta de l'Institut Valencià de Cultura, per la qual s'aprova el Pla de control de les subvencions públiques, en règim de concurrència competitiva, competència de l'Institut Valencià de Cultura.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9530

Data del DOGV
:   09-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1165


Data del document
:   02-02-2023

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * ajuda pública

RESOLUCIÓ de 2 de febrer de 2023, de la presidenta de l'Institut Valencià de Cultura, per la qual s'aprova el Pla de control de les subvencions públiques, en règim de concurrència competitiva, competència de l'Institut Valencià de Cultura. [2023/1165]  
La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), disposa en l'article 165. 2, lletra j que les bases reguladores de les subvencions han de contenir el mètode de comprovació de la realització de l'activitat subvencionada a través del pla de control corresponent.  
El mateix text legal, en l'article 169.3, disposa que l'esmentat pla de control, dirigit a la comprovació material de la realització efectiva de l'activitat, existència de la condició o compliment de la finalitat, ha de ser aprovat per l'òrgan concedent i en aquest haurà de constar com a mínim la següent informació:  
a) Tipus de control a efectuar sobre la línia: administratius, sobre el terreny, a posteriori i/o de qualitat.  
b) Criteris de selecció de la mostra: aleatoris, dirigits o de risc.  
  
c) Percentatge mínim d'ajuda a controlar sobre el total pagat en aquesta línia.  
D'acord amb el que es disposa en aquest marc legal.  
  
En matèria audiovisual s'han publicat les següents ordres reguladores que inclouen la convocatòria de les subvencions:  
- Ordre 48/2022, de 28 de juliol, de la Conselleria d'Educació, Cultura i Esport, per la qual s'aproven les bases reguladores i la convocatòria per a la concessió de les subvencions per a la realització de festivals, cineclubs, concursos, jornades, esdeveniments i projectes singulars i associacions de caràcter audiovisual per a l'any 2022. (DOGV 9417, 01.09.2022).  
- Ordre 54/2022, de 20 de setembre, de la Conselleria d'Educació, Cultura i Esport, per la qual s'aproven les bases reguladores per a la concessió de les subvencions a escriptura de guió i desenvolupament i preparació de projectes d'obres audiovisuals de l'Institut Valencià de Cultura, i s'efectua la convocatòria d'ajudes a escriptura de guió i desenvolupament i preparació de projectes d'obres audiovisuals per a 2022 i 2023. (DOGV 9436, 27.09.2022).  
- Ordre 57/2022, de 26 de setembre, de la Conselleria d'Educació, Cultura i Esport, per la qual s'aproven les bases reguladores i es convoca la concessió de les subvencions per als exercicis 2022, 2023 i 2024 d'ajudes a la producció d'obres audiovisuals. (DOGV 9439, 30.09.2022).  
- L'Ordre 18/2019, de 4 de desembre, de la Conselleria d'Educació, Cultura i Esport, estableix les bases reguladores per a la concessió, en concurrència competitiva, dels premis del Festival Internacional de Cinema de València - Cinema Jove (DOGV 8693, 09.12.2019). S'ha de tindre en consideració en la instrumentació del pla de control d'aquests premis que, atenent a la seua especial naturalesa, l'article 12.1 estableix que la concessió de la resolució del premi comportarà la seua justificació.  
  
A més, s'ha publicat la següent resolució de programes MRR:  
- Resolució de 28 de juliol de 2022, de la Conselleria d'Educació, Cultura i Esport, per la qual es modifica el Pla Estratègic de Subvencions, s'aproven les bases reguladores per a la concessió de les subvencions a sales d'exhibició cinematogràfica establides a la Comunitat Valenciana per a projectes d'innovació, funcionament digitalitzat i sostenible, creació i fidelització de públics i adaptació als nous hàbits de consum audiovisual a l'empara dels fons de Next Generation EU i el Mecanisme de Recuperació i Resiliència del Reglament UE 2021/241, i se n'efectua la convocatòria (DOGV 9394, 29.07.2022).  
  
En matèria d'arts escèniques s'han publicat les següents ordres reguladores que inclouen la convocatòria de les subvencions:  
- Ordre 45/2022, de 27 de juliol, de la Conselleria d'Educació, Cultura i Esport, per la qual s'aproven les bases reguladores per a la concessió de subvencions públiques en règim de concurrència competitiva de caràcter biennal a companyies professionals de teatre, dansa i circ de l'Institut Valencià de Cultura, i es convoca la concessió d'ajudes per als exercicis 2022 i 2023. (DOGV 9397, 03.08.2022)  
- Ordre 46/2022, de 27 de juliol, de la Conselleria d'Educació, Cultura i Esport, per la qual s'aproven les bases reguladores per a la concessió de subvencions públiques en règim de concurrència competitiva de caràcter biennal a sales d'exhibició i teatres amb programació estable de teatre, dansa i circ, com a matèries culturals integrades en l'Institut Valencià de Cultura, i es convoca la concessió d'ajudes per als exercicis 2022 i 2023. (DOGV 9397, 03.08.2022).  
- Ordre 47/2022, de 27 de juliol, de la Conselleria d'Educació, Cultura i Esport, per la qual s'aproven les bases reguladores per a la concessió de subvencions públiques en règim de concurrència competitiva al foment de les arts escèniques en els sectors del teatre, la dansa i el circ de l'Institut Valencià de Cultura, en les modalitats d'ajudes anuals a la producció professional d'un muntatge escènic, ajudes a la producció emergent d'un muntatge escènic, ajudes a la gira d'espectacles, ajudes per a l'assistència a fires i esdeveniments orientats al mercat i ajudes per a la realització de festivals i mostres, i es convoca la concessió d'ajudes per a l'exercici 2022. (DOGV 9397, 03.08.2022).  
  
- Ordre 56/2022, de 26 de setembre, de la Conselleria d'Educació, Cultura i Esport, per la qual s'aproven les bases reguladores per a la concessió de subvencions públiques en règim de concurrència competitiva al foment de les arts escèniques en els sectors del teatre, la dansa i el circ, de l'Institut Valencià de Cultura, en les modalitats d'ajudes a la creació d'escriptura escènica, ajudes a residències escèniques, ajudes a la formació, ajudes a la investigació, ajudes a l'edició, ajudes a associacions professionals i entitats sense ànim de lucre, i es convoca la concessió d'ajudes per a l'exercici 2022. (DOGV 9441, 04.10.2022).  
  
  
En matèria de música:  
- L'Ordre 34/2016, de 18 de juliol, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de beques en règim de concurrència competitiva de les diferents matèries culturals integrades en CulturArts Generalitat (DOGV 7833, 21.07.2016), estableix en l'article 15 un pla de control de les activitats subvencionades, centrat fonamentalment en la comprovació de la documentació econòmica justificativa de l'import de les beques concedides i en la memòria de l'activitat, sense perjudici d'altres controls aleatoris.  
  
En matèria de resolucions directes i convenis:  
- La Resolució de 3 de novembre de 2022, de la Presidència de l'Institut Valencià de Cultura, per la qual es regula i concedeix una subvenció directa a la Federació de Teatre Amateur de la Comunitat Valenciana, per a finançar activitats de funcionament de la federació i de suport a les associacions valencianes de teatre amateur (DOGV 9470, 15.11.2022), estableix en el resolc onzé un pla de control amb la finalitat de procedir a la comprovació material i indicar l'abast d'aquesta, que inclourà obligatòriament el control del 10 % de la quantia de l'ajuda.  
  
- La Resolució de 3 de novembre de 2022, de la presidència de l'Institut Valencià de Cultura, per la qual es regula i concedeix una subvenció directa a l'Acadèmia Valenciana de l'Audiovisual per a impulsar el sector audiovisual de la Comunitat Valenciana (DOGV 9465, 08.11.2022), estableix en el resolc onzé un pla de control amb la finalitat de procedir a la comprovació material i indicar l'abast d'aquesta, que inclourà obligatòriament el control del 10 % de la quantia de l'ajuda.  
  
- La Resolució de 18 d'octubre de 2022, de la presidència de l'Institut Valencià de Cultura, per la qual es regula i concedeix una subvenció directa a l'associació cultural Espai de no Ficció Nofic Docs València, per a l'organització de la sisena edició de Docs València (DOGV 9464, 07.11.2022), estableix en el resolc onzé un pla de control amb la finalitat de procedir a la comprovació material i indicar l'abast d'aquesta, que inclourà obligatòriament el control del 10 % de la quantia de l'ajuda.  
  
- La Resolució de 3 de novembre de 2022, de la Presidència de l'Institut Valencià de Cultura, per la qual es regula i concedeix una subvenció directa a la Berklee College of Music, Delegació de la Fundació a Espanya, per a la integració de les bandes de música de la Comunitat Valenciana en els plans de treball de la Berklee College of Music de València en 2022 (DOGV 9470, 15.11.2022), estableix en el resolc onzé un pla de control amb la finalitat de procedir a la comprovació material i indicar l'abast d'aquesta, que inclourà obligatòriament el control del 10 % de la quantia de l'ajuda.  
- La Resolució de 6 de novembre de 2022, de la Presidència de l'Institut Valencià de Cultura, per la qual es regula i concedeix una subvenció directa a la Federació Coordinadora de Muixerangues de la Comunitat Valenciana, per a finançar activitats de promoció de la muixeranga com a manifestació cultural (DOGV 9469, 14.11.2022), estableix en el resolc onzé un pla de control amb la finalitat de procedir a la comprovació material i indicar l'abast d'aquesta, que inclourà obligatòriament el control del 10 % de la quantia de l'ajuda.  
- La Resolució de 25 d'octubre de 2022, de la Presidència de l'Institut Valencià de Cultura, per la qual es regula i concedeix una subvenció directa a la Federació de Cors de la Comunitat Valenciana per a finançar activitats de suport a les formacions corals (DOGV 9467, 10.11.2022), estableix en el resolc onzé un pla de control amb la finalitat de procedir a la comprovació material i indicar l'abast d'aquesta, que inclourà obligatòriament el control del 10 % de la quantia de l'ajuda.  
  
- La Resolució de 6 de novembre de 2022, de la Presidència de l'Institut Valencià de Cultura, per la qual es regula i concedeix una subvenció directa a la Federació Valenciana de Dolçainers i Tabaleters per a finançar activitats de funcionament de la federació i de suport a les associacions valencianes de dolçainers i tabaleter (DOGV 9469, 14.11.2022), estableix en el resolc onzé un pla de control amb la finalitat de procedir a la comprovació material i indicar l'abast d'aquesta, que inclourà obligatòriament el control del 10 % de la quantia de l'ajuda.  
  
- La Resolució d'1 de novembre de 2022, de la Presidència de l'Institut Valencià de Cultura, per la qual es regula i concedeix una subvenció directa a la Federació de Folklore de la Comunitat Valenciana, per a finançar activitats de suport a les associacions de folklore de la Comunitat Valenciana (DOGV 9466, 09.11.2022), estableix en el resolc onzé un pla de control amb la finalitat de procedir a la comprovació material i indicar l'abast d'aquesta, que inclourà obligatòriament el control del 10 % de la quantia de l'ajuda.  
- La Resolució de 6 de novembre de 2022, de la Presidència de l'Institut Valencià de Cultura, per la qual es regula i concedeix una subvenció directa a la Federació Valenciana de Nanos i Gegants, per a la col·laboració en activitats de funcionament de l'entitat (DOGV 9468, 11.11.2022), estableix en el resolc onzé un pla de control amb la finalitat de procedir a la comprovació material i indicar l'abast d'aquesta, que inclourà obligatòriament el control del 10 % de la quantia de l'ajuda.  
  
- La Resolució de 6 de novembre de 2022, de la Presidència de l'Institut Valencià de Cultura, per la qual es regula i concedeix una subvenció directa a la Federació d'Orquestres i Rondalles de Pols i Pua de la Comunitat Valenciana, per a finançar activitats de funcionament de l'entitat (DOGV 9469, 14.11.2022), estableix en el resolc onzé un pla de control amb la finalitat de procedir a la comprovació material i indicar l'abast d'aquesta, que inclourà obligatòriament el control del 10 % de la quantia de l'ajuda.  
- El Conveni de col·laboració entre l'Institut Valencià de Cultura i la Federació de Societats Musicals de la Comunitat Valenciana per al suport i el funcionament de l'esmentada federació (aprovat pel consell en la reunió del dia 16.09.2022), estableix en el resolc onzé un pla de control amb la finalitat de procedir a la comprovació material i indicar l'abast d'aquesta, que inclourà obligatòriament el control del 10 % de la quantia de l'ajuda.  
- El Conveni de col·laboració entre l'Institut Valencià de Cultura i la Federació de Societats Musicals de la Comunitat Valenciana per a l'organització de concerts d'intercanvi entre agrupacions d'aquesta entitat i les de la federació de cors de la Comunitat Valenciana, de la Federació de Folklore de la Comunitat Valenciana, de la Federació Valenciana de Dolçainers i Tabaleters, i de la Federació d'Orquestres i Rondalles de Pols i Pua de la Comunitat Valenciana (aprovat pel Consell en la reunió del dia 16.09.2022), estableix en el resolc onzé un pla de control amb la finalitat de procedir a la comprovació material i indicar l'abast d'aquesta, que inclourà obligatòriament el control del 10 % de la quantia de l'ajuda.  
- El Conveni de col·laboració entre l'Institut Valencià de Cultura i l'associació Valencian Music Association (Vam!) per a la consolidació de la indústria musical valenciana mitjançant l'organització de la fira Trovam (aprovat pel Consell en la reunió del dia 30.09.2022), estableix en el resolc onzé un pla de control amb la finalitat de procedir a la comprovació material i indicar l'abast d'aquesta, que inclourà obligatòriament el control del 10 % de la quantia de l'ajuda.  
  
- El Conveni de col·laboració entre l'Institut Valencià de Cultura i l'Ajuntament d'Alcoi per a l'organització de la XXXI edició de la mostra de teatre, fira d'arts escèniques de la Comunitat Valenciana (aprovat pel Consell en la reunió del dia 30.09.2022), estableix en el resolc onzé un pla de control amb la finalitat de procedir a la comprovació material i indicar l'abast d'aquesta, que inclourà obligatòriament el control del 10 % de la quantia de l'ajuda.  
- El Conveni de col·laboració entre l'Institut Valencià de Cultura i l'Ajuntament de Gandia per a l'organització de la XVIII edició del Festival Cortoons Gandia (aprovat pel Consell en la reunió del dia 30.09.2022), estableix en el resolc onzé un pla de control amb la finalitat de procedir a la comprovació material i indicar l'abast d'aquesta, que inclourà obligatòriament el control del 10 % de la quantia de l'ajuda.  
  
- Finalment, l'Ordre 8/2020, de 11 de juny, de la Conselleria d'Educació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura (vigent en 2022 únicament per a foment d'activitats musicals i adquisició d'instruments musical) estableix en l'article 17, «Pla de control», que:  
«1. De conformitat amb el que s'estableix en l'apartat 3 de l'article 169 de l'esmentada Llei 1/2015, s'ha d'aprovar un pla de control de la realització de les activitats subvencionades.  
El pla establirà els tipus de control a efectuar: administratius, sobre el terreny, a posteriori i de qualitat, els criteris de selecció de la mostra i el percentatge mínim d'ajuda a controlar sobre el total pagat en cada línia d'ajudes.  
2. Els controls administratius s'han de fer fonamentalment mitjançant la comprovació i el control de la documentació de caràcter econòmic, justificativa de l'import concedit, i de la memòria d'actuació justificativa relativa a l'activitat subvencionada, que a aquest efecte s'ha establit en l'ordre de bases com a aportació preceptiva per la persona beneficiària per al pagament de l'ajuda».  
L'Institut Valencià de Cultura és una entitat de dret públic de la Generalitat de les regulades en l'article 155 de la mencionada Llei 1/2015, adscrita a la Conselleria d'Educació, Cultura i Esport i té atribuïda entre les seues funcions la convocatòria i la gestió de subvencions, ajudes i incentius de les diferents matèries culturals integrades en aquesta, segons disposa l'article 2.2, lletres l i s del Decret 5/2013, de 4 de gener, que va aprovar el Reglament d'organització i funcionament de l'Institut Valencià de Cultura, modificat successivament pel Decret 141/2014, de 5 de setembre, del Consell (DOGV 7355, 08.09.2014) i pel Decret 124/2016, de 30 de setembre, del Consell (DOGV 7887, 04.10.2016).  
De conformitat amb l'article 4.2, lletra j d'aquest Reglament d'organització i funcionament de l'Institut Valencià de Cultura, que atribueix a la Presidència: haver de convocar i resoldre la concessió d'incentius, ajudes i subvencions i aprovar les bases corresponents, i altra normativa esmentada, s'informa que procedeix:  
  
Aprovar el pla de control de les subvencions que gestiona l'Institut Valencià de Cultura, amb el contingut següent:  
  
Primer. Comprovació administrativa  
1. S'ha de dur a terme el control de la realització de les activitats subvencionades mitjançant la comprovació de la documentació administrativa i de caràcter econòmic justificativa de l'import concedit i de la resta de documentació aportada relativa a l'actuació subvencionada, que presenten les persones beneficiàries per a la sol·licitud i pagament de les ajudes; d'acord amb el que estableixen, en cada cas, les bases reguladores corresponents, aprovades per les corresponents ordres esmentades anteriorment, tot ajustant-se al que es disposa en l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
La comprovació administrativa s'estendrà a l'import total de les ajudes concedides en cada línia pressupostària i a la realització de les activitats subvencionades d'acord amb els projectes presentats.  
2. D'acord amb la seua especial naturalesa, segons el que es disposa en l'Ordre 18/2019, que aprova les bases reguladores per a la concessió dels premis del Festival Internacional de Cinema de València - Cinema Jove, la documentació i el material que es presente amb la sol·licitud de participació en el festival, permetrà comprovar que les persones beneficiàries es troben en la situació que els permet obtenir aquestes ajudes.  
  
  
Segon. Comprovació sobre el terreny  
1. Es realitzarà comprovació sobre el terreny del desenvolupament de les activitats subvencionades en les modalitats i percentatges que s'assenyalen a continuació:  
a) Ajudes al foment de les arts escèniques:  
S'ha de comprovar, almenys, el 10 % de les activitats subvencionades en les següents modalitats:  
- Ajudes anuals a la producció professional de muntatges escènics.  
- Ajudes a la producció emergent d'un muntatge escènic.  
- Ajudes biennals a sales d'exhibició.  
- Ajudes biennals a companyies professionals.  
- Ajudes per a la realització de festivals i mostres.  
b) Ajudes al foment de les arts audiovisuals:  
S'ha de comprovar, almenys, el 10 % del total de les activitats subvencionades en les següents modalitats:  
- Ajudes a la producció d'obres audiovisuals, a rodatges a la Comunitat Valenciana, a la distribució d'obres audiovisuals valencianes i a l'exhibició en sales de cinema de la Comunitat Valenciana.  
- Ajudes a la realització de festivals, cineclubs, concursos, jornades, esdeveniments i projectes singulars caràcter audiovisual.  
c) Ajudes al foment de la música:  
S'ha de comprovar, almenys, el 10 % del total de les activitats subvencionades en les següents modalitats:  
- Ajudes a festivals, cicles i esdeveniments commemoratius.  
- Ajudes a la programació en sales d'exhibició.  
2. En tots aquests casos, s'ha de comprovar l'efectiva realització de les activitats i del compliment de la finalitat pel personal de l'Institut Valencià de Cultura que deixarà constància d'aquestes qüestions. La selecció de les activitats s'ha de fer de manera aleatòria.  
  
3. En les beques en règim de concurrència competitiva per a la realització de pràctiques professionals en l'Institut Valencià de Cultura, el titular de la unitat administrativa on es desenvolupen les pràctiques, ha de comprovar presencialment la realització de les activitats a què s'estenen aquestes beques i emetrà certificacions acreditatives del nivell de dedicació i aprofitament.  
4. En el cas dels premis del Festival Internacional de Cinema de València - Cinema Jove, la programació i projecció de les obres que resulten premiades en el certamen s'assimilarà a la comprovació sobre el terreny de l'activitat.  
  
Tercer. Comprovació a posteriori i/o de qualitat  
S'ha de dur a terme la comprovació a posteriori i/o qualitat de l'activitat realitzada, en les següents modalitats d'ajudes i de la forma que s'assenyala a continuació:  
a) Ajudes a la creació d'escriptura escènica, ajudes a l'escriptura de guió i ajudes a la composició d'obres musicals de nova creació vinculades a la seua estrena: mitjançant la verificació del text escènic, guió o partitura i acreditació de la seua estrena, que lliuren els beneficiaris a l'Institut Valencià de Cultura.  
b) Ajudes a la formació i investigació de les arts escèniques: mitjançant la verificació dels resultats del treball que resulten d'aquestes activitats que lliuren els beneficiaris a l'Institut Valencià de Cultura.  
  
c) Ajudes a l'edició de les arts escèniques: mitjançant la verificació de la publicació a què es destina l'ajuda que lliuren els beneficiaris a l'Institut Valencià de Cultura.  
d) Ajudes al desenvolupament i preparació de projectes d'obres audiovisuals: mitjançant la presentació del projecte que s'ha desenvolupat i d'una nova versió del guió.  
e) Ajudes per a la producció audiovisual: mitjançant la verificació que l'obra lliurada a l'Arxiu Fílmic de la Filmoteca compleix les condicions exigides per la convocatòria i s'ajusta al projecte presentat i emissió del corresponent certificat sobre aquestes qüestions per part de la Direcció Adjunta d'Audiovisuals i Cinematografia.  
f) Ajudes al foment de la producció discogràfica i de vídeos musicals: mitjançant la verificació que l'edició discogràfica i els vídeos que lliuren els beneficiaris a l'Institut Valencià de Cultura es corresponen amb el projecte presentat juntament amb la sol·licitud i que es compleixen les condicions exigides per la convocatòria.  
g) Beques en règim de concurrència competitiva per a la realització de pràctiques professionals en l'Institut Valencià de Cultura i beques de les matèries culturals integrades en l'Institut Valencià de Cultura: mitjançant la comprovació que els continguts de la memòria que presente la persona beneficiària sobre les activitats realitzades i els coneixements adquirits s'ajusten a les pràctiques realitzades efectivament.  
h) Ajudes directes: mitjançant l'assistència als esdeveniments i activitats programades.  
  
Quart. Derogació  
Es deroga el pla de control de les subvencions de l'Institut Valencià de Cultura, aprovat per Resolució de 19 de juny de 2020, del president de l'Institut Valencià de Cultura, que només serà aplicable respecte a les ajudes plurianuals concedides amb anterioritat, les activitats de les quals estiguen pendents de justificació i comprovació.  
  
Cinqué. Recursos  
De conformitat amb el que s'estableix en els articles 112,123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei reguladora de la jurisdicció contenciosa administrativa, el present acte, que exhaureix la via administrativa, pot ser recorregut potestativament en reposició o bé caldrà plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant la presidenta de l'Institut Valencià de Cultura en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant els jutjats contenciosos administratius de València en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 2 de febrer de 2023.- La presidenta de l'Institut Valencià de Cultura: Raquel Tamarit Iranzo.